

Tlačová správa Bratislava 15. októbra 2019

**Takmer dve tisícky slovenských florbalistiek spoločne na podporu kampane NIE RAKOVINE!**

Ambasádorkou Hyundai extraligy v celonárodnej kampani Nie rakovine! je 24-ročná Adela Kľúčiková, najlepšia hráčka florbalového tímu Hurikán Bratislava v uplynulej sezóne. Zastupuje nielen seba, ale aj ďalších takmer 2.000 dievčat a žien, ktoré hrajú florbal na ligovej, či školskej úrovni.

Túto nesmierne dôležitú tému podporia všetky tímy Hyundai extraligy - najvyššej ženskej florbalovej súťaže na Slovensku a počas jedného súťažného kola sa na všetkých florbalových ihriskách objavia neprehliadnuteľné ružové elementy s logom NIE RAKOVINE! Všetky extraligové hráčky si v sobotu 2. novembra 2019 pred zápasom oblečú špeciálne tričká s logom kampane a spolu so svojimi divákmi tesne pred začiatkom zápasu spoločne odošlú darcovské DMS na podporu kampane. Svoje špeciálne tričko navyše každá hráčka po spoločnom fotení s divákmi venuje tomu fanúšikovi, ktorý výmenou za neho odošle ďalších 5 DMS na podporu kampane.

V sobotu 2. novembra 2019 preto pozývame nielen fanúšikov florbalu, ale aj ľudí s deťmi a celými rodinami, ktorým je téma tejto kampane sympatická na spolu 5 mimoriadnych florbalových zápasov Hyundai extraligy:

2.11. 17:15 **Hurikán Bratislava - Kysucké Nové Mesto -** uvidíte aj v LIVE prenose huste.tv

(zápas sa hrá v Bratislave, hala UK FTVS - prof. Rovného, pri moste Lafranconi - Nábr. arm. gen. L. Svobodu 9)

 2.11. 17:00 **FBK Tvrdošín - Eastern Wings Michalovce**

(hrá sa v Mestskej športovej hale Tvrdošíne, ul. Školská 837)

 2.11. 15:00 **ŠK 98 Pruské - Slávia Nitra**

 2.11. 17:00 **Nemšová - Harvard Partizánske**

 2.11. 14:30 **Kométa Spišská Nová Ves - Predator Sabinov**

(hrá sa v Spišskej Novej vsi, Športová hala, ul. Za Hornádom 15)

Ďalšie aktuálne informácie o Hyundai extralige a aktivitách na podporu kampane NIE RAKOVINE! nájdete na fb stránka Hyundai extraliga. Veríme, že vďaka každému z vás vytvoríme nielen skvelú športovú atmosféru, ale neopakovateľným spôsobom spoločne vyjadríme podporu ženám, ktoré rakovina prsníka môže ohroziť. Tešíme sa na rekordnú návštevnosť zápasov, v ktorých ide tentoraz nielen o výsledné skóre!

Hyundai extraliga žien

 a Slovenský zväz florbalu